Den Vest-Sjællandske Avis, 1827-12-25
De Engelske Blade indeholde udførlige Raisonnements om de Underhandlinger som for nærværende Tid finde Sted med Porten. Det hedder blandt andet deri, at Hovedaarsagen hvorfor Sultanen vil saa nødig give efter, er, at han frygter for, at de Allierede ikke ville blive staaende ved deres nærværende Fordringer; men Fremtiden ville fremkomme med flere. Seraskier Paschaen, som staaer i Spidsen for Fredspartiet skal dog have tilraadet, at Porten skulde give efter for de Allieredes Fordringer og prøve dem derved, men dersom de da bag efter skulde fremkomme med de Planer, som man mistænker dem for, da vilde han af sit ganske Hierte raade til Krig. Skulde imidlertid denne udbryde, saa meener man i London at Østerrig vil opstille en Observationsarmee paa 100,000 Mand. – Ogsaa anstiller Bladet Times Bemærkninger om det ulykkelige Udfald af Persernes Krig med Rusland; det tilstaaer: at den Persiske Regiering, hverken havde i denne Krig Retfærdigheden paa sin Side eller at Troppernes Forhold kunde forvente et heldigt Udfald, da de ikke have udviist nogen Tapperhed, og tillige lagt megen Uvillie mod deres egen Regiering for Dagen. Det tilstaaer, at Rusland, besidder vel i Henseende til Mandskab en tre Gange saa stor Magt som er fornøden for at bemægtige sig Constantinopel; men at Rusland mangler de fornødne Penge til at underholde saa store Armeer udenfor Grændserne, og at det isærdeleshed er kostbart at føre Krig mod Tyrkiet, hvor alle Fornødenheder maae anskaffes for den Russiske Regierings Regning. Det Engelske Blad Coureren beklager vel at Fæstningen Erivan er faldet i Russernes Hænder, da den maatte ansees at være et Bolværk for de Engelske Besiddelser i Ostindien; men det haaber at den Russiske Keiser dog ikke vil beholde Tauris, og den tilstaaer at Persernes Angreb er uretfærdig; hvorfor England ikke kunde understøtte Schaben, i denne Krig mod Rusland. - Lord Cochrane har ifølge den Østerrigske Jagttager udstædet den 29de October ombord paa Fregatten Hellas en meget skarp Ordre imod Søerøveriet, hvori han forby det alle Græske Galeier at have Vaaben ombord, uden speciel Tilladelse, truer at lade ophænge alle Personer paa de Skibe hvorpaa man finder at denne Ordte er overtraadt, og erklæret, at det er overdraget Nationalflaaden at exeqvere denne Beslutning. - Man læser nu udførlige Efterretninger i den Øst. Jagtt. om Lord Cochranes Operationer imod Øen Chios. Han havde derved heiset det Franske, Engelske og Russiske Flag paa sin Fregat. Landgangen fandt Sted den 28de Octbr., og endnu den 12te Novbr. holdt Castellet sig; men blev uophørlig beskudt. De Græske Tropper havde plyndret meget i Staden. De bestode af 2000 Mand, hvoriblandt 700 Taktiker og bleve commanderede af Oberste Fabrier. Obersten havde Strid med den Engelske og Franske Confusogbeskyldet den første for at han havde ladet fra sit Huus af skyde paa hans Soldater. Den Østerrigske Viceconsuls Huus blev udplyndret af nogle Græske Soldater; men der blev gjort Undskyldning derfor bagefter. Den Franske Capitain Reverscau, Chef for Corvetten Pomona, har havt en Samtale med Oberste Fabrier, og erklæret ham, at Admiral Rigny misbilligede hans Foretagende. Jmidlertid troer man i England, at Expeditionen vil blive fortsat saalænge indtil Porten giver efter. – Fyrst Alexander Ypsilanti skal være afreist til Verona for der at retablere sit Helbred.